**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒԼԻՍԻ 20-Ի N861-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԵՎ ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅԱՆ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացու-թյուն | Կատարված փոփոխությունը |
| 1 | 2 | 3 | 4 | 5 |
|  | ՀՀ ֆինանսների նախարարություն,  ՀՀ վարչապետի աշխատակազմի իրավաբանական վարչություն | Մի կողմից նախատեսվում է ազատականացնել ՀԴՄ-ների ներմուծման և իրացման շուկան և սահմանել, որ ՀԴՄ-ները իրացվելու են իրավաբանական անձանց կողմից, մյուս կողմից սահմանվում է, որ ՊՈԱԿ-ի կողմից իրացվող ՀԴՄ-ների իրացման գինը սահմանում է ՀՀ ՊԵԿ նախագահը: Այդ կապակցությամբ, եթե խոսքը ՊՈԱԿ-ի մոտ առկա մնացորդների իրացման գների մասին է, ապա առաջարկում ենք այդ մասին հստակ նշել նախագծերով կատարվող փոփոխություններում: | Ընդունվել է ի գիտություն | Հայաստանի Հանրապետության կառավարության 2017 թվականի հուլիսի 20-ի N861-Ն որոշման մեջ փոփոխություններ կատարելու մասին ՀՀ կառավարության որոշման նախագծի 1-ին կետի 2-րդ ենթակետի համաձայն՝ ՀՀ ՊԵԿ նախագահը սահ­մանում է միայն «Հսկիչ-դրամարկղային մեքե­նաների ներդրման գրասենյակ» ՊՈԱԿ-ի կողմից իրացվող ՀԴՄ-ների իրացման գինը, և խոսքը վերաբերում է միայն ՊՈԱԿ-ի կողմից իրացվող ՀԴՄ-ներին (որոնք պետք է իրաց­վեն որոշումն ուժի մեջ մտնելուն հաջոր­դող 6 ամսյա ժամկետում):  Միաժամանակ, նկատի ունենալով ՀՀ վարչապետի աշխատակազմի իրավա­բա­նա­կան վարչության առաջար­կութ­յունը, նախագծով նախատեսվել է, որ ՊՈԱԿ-ի կողմից իրացվող ՀԴՄ-ների իրացման առավելագույն գինը սահմանում է ՀՀ ՊԵԿ նախագահը: |
| «Հայաստանի Հանրապետության կառավարության 2012 թվականի նոյեմբերի 8-ի թիվ 1419-Ն որոշման մեջ փոփոխություններ կատարելու մասին» ՀՀ կառա­վա­րության որոշման նախագծով, մասնավորապես, առա­ջարկվում է ՀԴՄ-ների ներմուծման և իրացման գոր­ծառույթը հանել «Հսկիչ-դրամարկղային մեքենաների ներդրման գրասենյակ» ՊՈԱԿ-ի գործառույթներից: Բացի այդ, «Հայաստանի Հանրապետության կառավարության 2017 թվականի հուլիսի 20-ի թիվ 861-Ն որոշման մեջ փոփոխություններ կատարելու մասին» ՀՀ կառավարության որոշման նախագծով ՀԴՄ-ների ներմուծման և իրացման գործընթացի ազատականացման շրջանակներում նախագծով առաջարկվում է ուժը կորցրած ճանաչել ՀԴՄ-ները տարաժամկետ վճարման հնարավորությամբ գնելուն վերաբերող կարգավո-րումները: Այդ կապակցությամբ, սակայն, նախագծերով կարգավորված չեն անցումային հարաբերությունները: Մասնավորապես, նախագծով կարգավորված չեն մինչև նախագիծն ուժի մեջ մտնելը ՊՈԱԿ-ին ներկայացված՝ ՀԴՄ-ներ ստանալու հայտերի (այդ թվում՝ տարաժամկետ վճարմամբ ՀԴՄ-ներ ստանալու հայտերի) բավարարման հետ կապված հարաբերությունները: Ուստի, առաջարկում ենք նախագիծը լրացնել անցումային հարաբերությունները կարգավորող համապատասխան դրույթներով: | Ընդունվել է | Նախագիծը լրացվել է անցումային հարաբերությունները կարգավորող կետով:  Նախատեսվել է, որ ՀՀ կառավարության 2017 թվականի հուլիսի 20-ի N861-Ն որոշման 1-ին կետի 7-րդ ենթակետով սահմանված դրույթները տարածվում են նաև մինչև այդ ենթակետը ուժը կորցրած ճանաչելու օրը հարկային մարմին ներկայացված և այդ օրվա դրությամբ չբավարարված հայտերի վրա: |
| «Հայաստանի Հանրապետության կառավարության 2017 թվականի հուլիսի 20-ի թիվ 861-Ն որոշման մեջ փոփոխություններ կատարելու մասին» ՀՀ կառավարության որոշման նախագծի 2-րդ կետով առաջարկվում է սահմանել, որ նույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ նույն որոշման 1-ին կետի 2-րդ և 4-րդ ենթակետերի, որոնք ուժի մեջ են մտնում նույն որոշումն ուժի մեջ մտնելու օրը ներառող ամսվան հաջորդող 7-րդ ամսվա 1-ին: Այս առումով, նախ հայտնում ենք, որ նախագիծը 1-ին կետի 4-րդ ենթակետ չունի: Բացի այդ, հասկանալի չէ նախագծի 1-ին կետի 2-րդ ենթակետի ուժի մեջ մտնելու ժամկետը հետաձգելու նպատակադրումը, քանի որ այս դեպքում ստացվում է այնպես, որ մինչև նախագծի ուժի մեջ մտնելու օրը ներառող ամսվան հաջորդող 7-րդ ամսվա 1-ը բոլոր այդ թվում՝ տնտեսավարող սուբյեկտների կողմից իրացվող ՀԴՄ-ների իրացման գները սահմանելու է ՀՀ ՊԵԿ-ի նախագահը, ինչը կարծում ենք խնդրահարույց է: | Ընդունվել է | Խնդիրը կապված է նախագծի կետերի համարակալման փոփոխման արդյունքում տեխնիկական վրիպակի հետ, որը շտկվել է: |